# НАРОДНО ЧИТАЛИЩЕ „РАЗВИТИЕ -1928г.“с.СОКОЛОВО ОБЛ. БУРГАСКА

**ОТЧЕТ**

**ЗА ДЕЙНОСТА НА ЧИТАЛИЩЕТО ЗА 2019 ГОД.**

НЧ“Развитие 1928г.“в с. Соколово е юридическо лице с нестопанска цел , създадено и функциониращо на основание на Закона за народните читалища, Закона за юридическите лица с нестопанска цел и Устава на читалището. Целта на читалището е да задоволява потребностите на местното население свързани с развитие и обогатяване на културния живот , социалната и образователна дейност в с. Соколово. Съдейства за запазване и обогатяване традициите и обичаите на българския народ, събуждане на интерес към знание , съдейства за опазване красотата и чистотата на българската реч с оглед развитие на личността и разширяване на знанията на гражданите и приобщаването им към ценностите и постиженията на науката , изкуството и културата.Възпитава и утвърждава националното самосъзнание и е средище за духовен живот и култура на селото.

За постигане на целите на читалището се извършват следните основни дейности :

Урежда и поддържа библиотека и читалня в която населението може да взема книги. Развива и подпомага художествената

=2=

самодейност. Организира празненства, чествания и др. подобни дейности. Събира и разпространява знания за родния край.

Читалището разполага към 1.01.2019 г. с богата библиотека съдържаща 11908 бр. библиотечен фонд и годишен абонамент на 2 издания .Освен закупените през 2019 год.108 нови книги

По програма Българските библиотеки съвременни центрове за четене и информираност, в библиотеката са постъпили книги от дарение със висока художествена и познавателна стойност, с което нуждите на нашите редовни читатели да са по-пълно задоволени.Има нужда от книги от старите български класици,за което ще продължаваме да издирваме още дарители.

Посещенията в библиотеката през 2019 г. бяха от читатели които взеха книги за дома-140 бр. и членове на читалището участници в организирани културни мероприятия -15бр

Културните мероприятия през годината следваха обичайния културен календар. Те основно се провеждаха в пенсионерския клуб на селото. На 21 януари се отпразнува Бабин ден с пресъздаване на народния ритуал с поливане на бабата и общото веселие на всички жени. Празника на Трифон Зарезан също бе отбелязан с празнично тържество. На 1 ви март жените от селото изплетоха мартеници за здраве и посрещане на пролетта. В библиотеката се събраха децата и изплетоха уникални мартеници. Отбелязан беше и трети март-националния празник на страната със кратка беседа и изпълнение на революционни песни. Празника на жената бе отбелязан с тържество за жените от селото , организиран и с помощта на кметството. С наближаването на пролетните великденски празници започна и подготовката за отбелязване на народния обичай „Лазаруване“.

Бяха осигурени народни носии на осем лазарки и след провеждане на репетиции за изучаване на лазарските песни и танци в библиотеката, лазарките на лазаров ден обикаляха по къщите на селото за да поздравят местните хора и да ги благословят за здраве и берекет.На всякъде те бяха посрещнати с радост и възхищение от млади и стари. Този ден остави прекрасни спомени и от участници и посрещачи. Почетен бе и първи май-празника на труда с беседа. Празника на славянската писменост и култура 24 май , който е и празник на читалището бе отбелязан като се изработиха венци от чемшир и пролетни цветя за читалището и кметството.

През лятото имаше детска библиотека за учениците във ваканция На нея се провеждаха занимания на теми които интересуваха малките читатели. Повечето от тях носеха списъците с книги които трябваше да прочетат през лятото . Част тях бяха изпълнени със съвсем малки изключения. Голяма помощ оказа наличието на компютър в библиотеката, с който стихотворенията от списъците на учениците бяха разпечатани им бяха раздадени. Неусетно лятната ваканция свърши, но с това посещенията в библиотеката на учениците не спряха. Започна есен в библиотеката.Тя се изразяваше в събирания на децата в неделните дни и украсяване на есенни тикви.Това занимание за тях беше много забавно и увлекателно защото им даде възможност да проявят своите творчески заложби и изобретателност. Те сътвориха невероятни образи от есенните тикви си направиха много снимки за спомен .Във вестник“ Карнобатски глас“ бяха публикувани статии със снимкови илюстрации за заниманията в библиотеката. Паралелно с работата с децата вървеше и дейността с по-възрастните членове

на читалището.В пенсионерския клуб се обсъждаха интересните събития в страната а веднъж седмично се четоха интересни материали от вестници и се коментираше културния живот в страната.На тези сбирки се пееха песни от народното творчество, съхранени през годините в паметта на местните жители.Проведоха се и излети до близки местности на които се браха билки.На 15 август се организира екскурзия до гр. Карнобат за отбелязване на християнският празник голяма Богородица.Посетена беше църквата св. „Йоан Богослов“ в града в която беше отслужена празнична литургия и после групата се разходи из града. Есенните празници се отбелязаха както подобава-Ден на съединението на 6 септември, Ден на независимостта на 22 септември и ден на народните будители на 1 ноември. Тези празници ни напомнят за трудния път по който са минали нашите предци за отстояване на нашата свобода и независимост и съхранението ни като народ. Един от най любимите и празнувани есенни празници -Никулден се отпразнува по стара българска традиция с пържен шаран, дарен от кмета на селото и с много настроение на пълната трапеза.Почетни гости бяха председателката на организацията на пенсионерските клубове в Карнобат …… и още един придружител. С настъпване на месец декември започна и подготовката за посрещане на коледните и новогодишни празници. Читалището и пенсионерския клуб бяха украсени с коледна украса а от Кметство Карнобат получихме покана за участие в коледен базар организиран от Община Карнобат.Участваха Донка Величкова , Дида Йорданова и Иванка Гочева , с приготвени ястия за коледната трапеза. За тяхното участие те получиха коледни подаръци от Общината.

=5=

Колективно се отпразнуваха коледните и новогодишни празници с трапеза за участниците. На коледа коледарска група от младежи проведоха обичая коледуване в селото, като обикаляха къщите в селото и наричаха за здраве и берекет стопаните.

При провеждането на мероприятията се правиха снимки и се изготвиха табла за в библиотеката , в кметството и пенсионерския клуб за да остане спомен за поколенията. Също така има публикувани статии във вестник Карнобатски глас отразяващи културния и организационен живот на читалището.

Голям принос за дейността на читалището имат Василка Меретева със своите доклади за празниците през годината, Донка Величкова, със активното си участие в кулинарната и етнографска изложба, всички малки лазарки с голямото си старание и желание при провеждане на лазаруването, Кмета на селото,който ни оказва помощ винаги щом се налага. Надяваме се през 2019 г. дейността на Читалището в с. Соколово да продължи да се разраства, за да се запази българския дух и съзнание в местното население и да приобщим още нови членове за да обхванем повече хора към нашето дело.

с.Соколово

29.02.2020 Подпис…………………

Теодор Трайков-председател на читалищното настоятелство

Подпис……………………

Драгомира Йорданова-читалищен секретар